جبان گھوشال

جبان گھوشال ، پیدائش: 26 جون، 1912ء - وفات: یکم ستمبر، 1930ء) بنگال سے تعلق رکھنے والے ہندوستان کے مشہور انقلابی اور تحریک آزادی ہند کے کارکن تھے۔  جبان گھوشال 26 جون 1912ء کو صدارغت، چٹاگانگ ضلع، مشرقی بنگال، برطانوی ہندوستان میں ایک برہمن خاندان میں پیدا ہوئے۔وہ مکھن لال کے نام سے مشہور تھے۔ ابھی وہ  طالب علم ہی تھے کہ وطن پرستانہ سرگرمیوں میں حصہ لینا شروع کر دیا اور انقلابی پارٹی میں شامل ہو گئے۔ سوریہ سین کی سربراہی میں ہونے والی مذاحمتی تحریک کے رکن تھے۔ انہوں نے 18 اپریل 1930ء کو سوریہ سین، منو رنجن بھٹاچاریہ، بسنت کمار بسواس اور دیگر انقلاب پسند ساتھیوں کے ساتھ چٹا گانگ کے اسلحہ خانے پر حملے میں حصہ لیا۔ چٹاگانگ سے فرار ہو گئے لیکن 22 اپریل 1930ء کو ریلوے اسٹیشن سے گرفتار ہو گئے۔ پولیس کی حراست سے بچ نکلے اور مرزاپور، کلکتہ اور چندن نگر میں روپوش ہو گئے۔ یکم ستمبر 1930ء کو  چندن نگر میں کلکتہ کے پولیس کمشنر چارلس ٹیگارٹ کی پولیس پارٹی سے مسلح مقابلے میں زخمی ہوئے اور اسی روز شہید ہو گئے۔ چٹاگانگ کے اسلحہ خانے پر حملے کے واقعہ کی یاد میں 2010ء میں ہندی زبان میں فلم   کھیلیں ہم جان سے  بنائی گئی تھی جس میں جبان گھوشال کا کردار سمت سیٹھ نے ادا کیا تھا۔

حوالہ جات 

1912ء کی پیدائشیں
1930ء کی وفیات
1 ستمبر کی وفیات
آزادی ہند کی انقلابی تحریک
بھارتی انقلابی
چٹاگانگ کی شخصیات
بھارت میں آتشیں اسلحہ سے اموات
مغربی بنگال سے آزادی ہند کے فعالیت پسند
بنگالی شخصیات
بنگال سے آزادی ہند کے فعالیت پسند بلحاظ
تاریخ بنگلہ دیش
تاریخ مغربی بنگال